Page:Humorist.pdf/6

 Conducted her unto a chair : An’ taid them wi’ a knacky sentence. She was an intimate acquantance.

Blate like aroun’ 'hem a she gaz’d; But at the table was amaz’d : She ne’er before saw sicken farlies, Sac mony antic tirly-whirlies !— How to behave, when she was eating, In sic a nicy, gentle meeting, She had great fears.—Her heart was beating; Her legs did shake—her face was sweating ; Bui still she was resolv’d, anon, To do in a’ things like Mess John.

A’ ready, sitting face to face,. His Rev'rence, gravely, said the grace; Then, wi’ a frank an’ open air, Bade them fa' on, an’ lib’ral share— But, he being wi’ the palsy troubl’d, In lifting spoonfu’s aften dribbl’d ; Sae to prevent the draps o’ broth. He prin’d to’s breast the table-cloth. Now Margret’s settl’d resolution, Was quickly put in execution ;